«Lance» har kommet seg løs fra isen
– JADDAAAA, ropte Aleksander Gamme som sto og så ut vinduet på broen da skipet plutselig løsnet. - Vi er ute! Vi bare sklei rett ut, sier han og ler. Klokken 12.00 kom gladmeldingen fra «Lance». Helt siden polfarerne Børge Ousland og Mike Horn endelig kom frem sammen med bakkemannskapet sent lørdag kveld, har skipet stått fast på det samme isflaket. I tillegg har isen presset på fra hver side, og skipet har dermed frosset fast oppe på isen. I rundt 19 minusgrader, som på grunn av vinden har føltes ut som mer enn 40 kuldegrader, har mannskapet jobbet med nye ideer og løsninger for å komme seg løs. VG er om bord på «Lance» - følg resten av reisen i vårt direktestudio!Det er blitt hakket, saget, borret og slitt på isflaket i timesvis, uten at skipet har rikket seg så mye som en millimeter. De siste dagene har også mannskapet laget trekksystem med tau, festet til påler som ble boret ned i isen bak skipet. Til slutt måtte mannskapet imidlertid sette sin lit til dårlig vær. les ogsåHåpet var nemlig at nordlig sterk vind skulle hjelpe med å bryte opp isen. Torsdag formiddag startet uværet, og like før klokken 11.30 hørte mannskapet for første gang siden søndag to smell i isen. En halvtime senere skjedde det alle om bord har ventet på: Skipet skled plutselig av isflaket, som om det skulle være den mest naturlige ting i verden. Fått med deg denne? Tre ting du ikke trodde var om bord i «Lance»Klokken 15.30 torsdag går «Lance» med ti knop for første gang siden skipet gikk inn i isen. Polfarer Aleksander Gamme sammenligner det med å komme inn på E6. Nervene har vært i helspenn oppe på broen helt siden skipet kom løs. Skipet har presset seg gjennom et hvitt dekke med is, hele tiden i håp om at isen ikke plutselig blir så tykk at det sier stopp igjen. Målet har vært å komme seg frem til en åpen råk, en sprekke i isen med åpent vann på 150 til 200 meter. En råk som brer seg sørover i 10 kilometer - i retning hjem - hjem til jul. En liten motorvei med vann sørover gjennom isen. Ansikt på ansikt sto presset inntil vindusglasset på broen da skipet sakte men sikkert presset seg frem mot den åpne stripa. Som en thriller i sakte film. – Nå må vi passe på å se til høyre og venstre før vi tar av. Sett på blinklyset nå, sier Gamme til rå latter fra det spente mannskapet. Da skipet endelig kom ut i åpent vann ble det full applaus og jubel om bord.
Etter nesten fem døgn bom fast i isen sto jubelen i taket da skipet plutselig skled av isflaket.